钦定古今图书集成/明伦汇编/闺媛典/第030卷 > 《顺昌郡武敏王妻扎剌而氏封王夫人制》
## 钦定古今图书集成/明伦汇编/闺媛典/第030卷 > 《顺昌郡武敏王妻扎剌而氏封王夫人制》

前人

大帝立极之十五年，尝曰：“我太祖戡定中夏，日不暇
给，由天未厌宋德，故帝制偏方，命将出师，一家天下，
令惟其时。曾不三年，墟其庙社。虽曰睿算万举万全，
亦大臣奉辞宣力，死职忘身，有以致兹，厥功茂哉！”用
是追崇故光禄大夫、江西等处行中书省左丞相阿
塔咍为推忠翊运宣力功臣、开府仪同三司、太师、上
柱国顺昌郡武敏王，其故妻《扎剌而氏》，在父母家，幽
闲而礼。其相夫也，淑慎有闻，所可尽伤。“在不寿考，以
语媲德，不及见夫丞相建希世之功，以语娠贤，不得
食子大夫纠官邪之禄。非贲元壤，曷慰贞魂。可封顺
昌郡王夫人。”